પોતે ગુમાવેલી ઘરવખરીની જાણકારી આપતાં પરાગ વોરાએ રડમસ અવાજે કહ્યું હતું કે ‘મારા ઘર સુધી આગ ફેલાતાં ઘર પૂરેપૂÊરું બળી ગયું હતું. ફક્ત લોખંડના કબાટો બચ્યા છે. બીજું કંઈ જ બચ્યું નથી. એમાં રહેલાં સોનાનાં ઘરેણાં ગઠ્ઠો થઈ ગયાં છે. અંદાજે ૧૫ લાખ રૂપિયાનું મને નુકસાન થયું છે. આ સિવાય મારી દુકાનમાં પણ આગની અસર થતાં એને પણ અંદાજે પાંચ લાખ રૂપિયાનું નુકસાન થયું છે. હું, મારા ૭૦ વર્ષના પિતા શશિકાંતભાઈ, મારી પત્ની જયશ્રી અને મારી ૧૫ વર્ષની પુત્રી અનિશા રોડ પર આવી ગયાં છીએ. અમારા સમાજે અમને રહેવા માટે રાતોરાત વ્યવસ્થા કરીને એક રૂમ આપી છે એટલે અમે ત્યાં સ્થળાંતર કરી ગયા છીએ. આમ છતાં મારી બળી ગયેલી રૂમ પર નજર જાય છે તો આંખો ભરાઈ આવે છે. અમારી અત્યારે ત્રીજી પેઢી આ બિલ્ડિંગમાં રહે છે.’